Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [7. számú melléklet a 89/2004. (IV. 20.) Korm. rendelethez]
Paragraph Index: 305

9. Gazdasági és szociális költség/haszon elemzés A projekt költségei és hasznai figyelembevételével a projekt számított gazdasági belsõ megtérülési rátája 11.26%. A haszon/költség hányados értéke 1.8. A költségek tartalmazzák az induló beruházásokat és a projekt üzemeltetését és karbantartását. A hasznok közé tartoznak a projektbõl származó pénzügyi jövedelem, a projekt maradványértéke és az alábbi külsõ társadalmi és környezeti elõnyök: – a területen az ivóvízkészletek és kutak veszélyeztetésének csökkenése; – a felszín alatti vizek minõségének javulása, a talajszennyezés csökkenése; – a víz és a talaj elszennyezõdésével összefüggõ megbetegedések és egészségkárosodás csökkenése; – a csatornahálózatra újonnan rácsatlakozók életminõségének javulása; – új munkahelyek létrejötte a projekt építési munkálatai és üzemeltetése során; – az ingatlanok értékének emelkedése; – a város és környezete vonzóbbá és alkalmasabbá válik a lakossága jobb megtartására; – a gazdasági fejlõdés feltételeinek javulása; – az idegenforgalom fejlõdése feltételeinek javulása. A meghatározott kedvezõtlen hatások az építési idõszakban egyes útvonalakon a forgalom növekedésébõl fakadnak, továbbá nehéz gépeket használnak majd, amelyek megrongálhatják a épületek és utak állagát. Mindez a zajszennyezés és a légszennyezés révén érintheti a lakosságot. Ennek ellenére, tekintve, hogy a projekt területe Pécs külterületeire esik, a forgalmi torlódások és az utazással töltött idõ tekintetében a költségek elhanyagolhatónak tekinthetõk.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes